„"Точно по пладне"“ е сред големите заглавия на 25-ата церемония по връчване на наградите „Оскар“, където е номиниран за отличието в 7 категории, включително за най-добър филм. Произведението печели 4 статуетки, в това число и втория „Оскар“ за най-добра мъжка роля за Гари Купър. През 1989 година, филмът е в първата група произведения, избрани като културно наследство за опазване в Националния филмов регистър към Библиотеката на Конгреса на САЩ.